Rakvere valla lipp

Rakvere valla lipp on Lääne-Viru maakonnas asuva Eesti haldusüksuse Rakvere valla lipp.

Lipp on kinnitatud 14. mail 1993.

Rakvere vald ja Sõmeru vald ühinesid haldusreformi käigus 2017. aastal ja ühendvalla lipuna jäi kasutusele varasem Rakvere valla lipp.

Lipu kirjeldus 
Lipp on täisnurkne riidekangas, mis on jaotatud vardapoolsest ülanurgast langeva diagonaaljoonega kaheks kolmnurkseks väljaks. Ülemine, sinine väli on aga omakorda kahe langeva valge triibuga jaotatud kolmks võrdse laiusega osaks. Sinised triibud on 3 korda laiemad valgetest triipudest. Alumisel, valgel väljal on roheline tamme kaksikleht.

Lipu laiuse ja pikkuse suhe on 2:3, normaalmõõdud 100×150 cm.

Vaata ka 
Rakvere valla vapp

Välislingid 
 Rakvere valla sümboolika

Lääne-Viru maakonna lipud
Lipp